**TIRGUS IZPĒTE**

**“Vingrošanas nodarbību organizēšana ESF+ projekta**

**Nr.4.1.2.2/1/24/I/036 “Esi vesels Balvu novadā!” ietvaros”**

**(ID Nr. BNP TI 2025/12/ESF+)**

1. **Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils 1A, Balvi, Balvu nov., LV-4501, e-pasts: [dome@balvi.lv](mailto:dome@balvi.lv) |
| Kontaktpersonas saistībā ar iepirkuma priekšmetu | Balvu novada Centrālās pārvaldes Attīstības plānošanas nodaļas projektu vadītāja Lonija Melnace,  e-pasts: [lonija.melnace@balvi.lv](mailto:lonija.melnace@balvi.lv) , mob.27850898 |
| Balvu novada Centrālās pārvaldes Attīstības plānošanas nodaļas projektu vadītāja Arta Ķerģe,  e-pasts: [arta.kerge@balvi.lv](mailto:arta.kerge@balvi.lv) , mob.22410478 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,  e-pasts: [antra.keisele@balvi.lv](mailto:antra.keisele@balvi.lv) |
| Pasūtītāja darba laiks | pirmdienās, otrdienās un trešdienās 08.30–17.00;  ceturtdienās 08.30–18.00;  piektdienās 08.30–16.00 |

1. **Tirgus izpētes priekšmets:**
   1. Vingrošanas nodarbību organizēšana Eiropas Savienības kohēzijas politikas programmas 2021.–2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” īstenošanas un Eiropas Sociālā fonda Plus (ESF+) projekta Nr.4.1.2.2/1/24/I/036 “Esi vesels Balvu novadā!” realizācijas ietvaros, atbilstoši Tehniskajai specifikācijai (skat. 1.pielikumu).
   2. Tirgus izpētes priekšmets ir sadalīts 3 (trīs) daļās:
      1. Tirgus izpētes 1.daļa – “TRX nodarbību organizēšana”.
      2. Tirgus izpētes 2.daļa – “Fizioterapeita nodarbību organizēšana”.
      3. Tirgus izpētes 3.daļa – “Veselības veicināšanas nodarbību organizēšana Balvu novada sociālās aprūpes centros un dienas aprūpes centros”.
   3. Pretendents piedāvājumu var iesniegt par vienu, divām vai visām tirgus izpētes priekšmeta daļām. Pretendents nevar iesniegt piedāvājuma variantus.
   4. CPV kods: 92620000-3 (Ar sportu saistītie pakalpojumi).
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma izpildes vietas:** Balvu novada administratīvā teritorija:
   1. Tirgus izpētes 1. un 2.daļā – Balvu pilsēta, Viļakas pilsēta, Rugāju pagasts, Baltinavas pagasts.
   2. Tirgus izpētes 3.daļā – Balvu novada “Pansionāts “Balvi””, Viļakas sociālās aprūpes centrs, Rugāju sociālās aprūpes centrs “Rugāji”, Šķilbēnu sociālās aprūpes māja, Daudzfunkcionālais sociālo pakalpojumu centrs Balvos, Dienas aprūpes centrs Viļakā, Dienas aprūpes centrs Benislavā.
4. **Līguma darbības termiņš:** līdz 2027.gada decembrim, katrā tirgus izpētes priekšmeta daļā.
5. **Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.
6. **Apmaksas nosacījumi:** samaksa tiek veikta 1 (vienu) reizi mēnesī par par faktiski sniegto pakalpojuma apjomu, 30 (trīsdesmit) dienu laikā pēc nodošanas-pieņemšanas akta parakstīšanas un strukturēta e-rēķina saņemšanas pasūtītāja e-adresē.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājuma iesniegšanas beigu termiņa.
8. **Prasības pretendentam:**
   1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
   2. Pretendenta rīcībā ir:
      1. Tirgus izpētes 1. un 3.daļā – sporta speciālists, t.i., persona, kura ir reģistrēta Sertificēto sporta speciālistu reģistrā (informācija tiks pārbaudīta Latvijas Sporta federāciju padomes tīmekļvietnes sadaļā “Sporta reģistrs”/ “Sporta speciālisti” <https://lsfp.lv/sporta_registrs/sertificetie_sporta_specialisti>) un atbilst, vismaz, vienam no tālāk minētajiem nosacījumiem:
         1. personai ir A, B vai C kategorijas sporta speciālista sertifikāts;
         2. persona ar vismaz bakalaura grādu sporta specialitātē, 5 (piecus) gadus pēc diploma saņemšanas;
         3. vismaz 2.kursa students, kurš apgūst augstāko pedagoģisko izglītību sporta studiju programmā;
         4. persona, kurai ir augstākā pedagoģiskā izglītība sporta zinātnē.
      2. Tirgus izpētes 2.daļā – fizioterapeits, kas atbilst visām tālāk norādītajām prasībām:
         1. personai ir otrā līmeņa profesionālā augstākā izglītība fizioterapeita specialitātē un speciālists ir reģistrēts Ārstniecības personu reģistrā – informācija tiks pārbaudīta Veselības inspekcijas tīmekļvietnes sadaļā “Reģistrētās ārstniecības personas” <https://registri.vi.gov.lv/rap> ;
         2. personai ir darba pieredze fizioterapeita profesijā.
   3. Piedāvājums jāparaksta paraksttiesīgai personai.
   4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
9. **Iesniedzamie dokumenti:**
   1. Finanšu piedāvājums (skat. 2.pielikumu).
   2. Tehniskās specifikācijas veidlapa, kurā ir izdarīta apliecinājuma atzīme, ka pretendents apņemas izpildīt pasūtītāja Tehniskajā specifikācijā noteiktās prasības (skat. 1.pielikumu, attiecīgo tirgus izpētes priekšmeta daļu).
   3. Instrukcijas 9.2.1.2. un 9.1.2.4.punktā minētajām personām jāiesniedz iegūto izglītību/ kvalifikāciju apliecinošas dokumentu kopijas.
   4. Instrukcijas 9.2.1.3.punktā minētajai personai jāiesniedz izziņa no attiecīgās mācību iestādes.
   5. Instrukcijas 9.2.2.punktā minētajai personai jāiesniedz personas dzīves gājuma aprakstu (CV) brīvā formā, ietverot vismaz, šādu informāciju: vārds, uzvārds, e-pasta adrese un kontakttālrunis, iegūtā izglītība/ kvalifikācija un darba pieredze.
10. **Piedāvājuma iesniegšanas datums, laiks, vieta, veids:**
    1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **21.03.2025. plkst.10.00**.
    2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
    3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz noteiktajam piedāvājumu iesniegšanas termiņa beigām.
    4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai e-pasta adresi: [dome@balvi.lv](mailto:dome@balvi.lv) , vēstules tēmā norādot *“Piedāvājums tirgus izpētei ar ID Nr. BNP TI 2025/12/ESF+”*.
    5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukums un adresi;
* atzīme ar norādi: *Tirgus izpētei “Vingrošanas nodarbību organizēšana ESF+ projekta Nr.4.1.2.2/1/24/I/036 “Esi vesels Balvu novadā!” ietvaros”, ID Nr. BNP TI 2025/12/ESF+. Neatvērt līdz 21.03.2025. plkst.10.00.*

1. **Papildu informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.
   4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
      1. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:

* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
  + 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
  1. tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija (3 datnes);
2. Finanšu piedāvājums

1.pielikums

Tirgus izpētei

“Vingrošanas nodarbību organizēšana ESF+ projekta

Nr.4.1.2.2/1/24/I/036 “Esi vesels Balvu novadā!” ietvaros”

(ID Nr. BNP TI 2025/12/ESF+)

**TEHNISKĀ SPECIFIKĀCIJA**

**“Vingrošanas nodarbību organizēšana ESF+ projekta**

**Nr.4.1.2.2/1/24/I/036 “Esi vesels Balvu novadā!” ietvaros”**

**(ID Nr. BNP TI 2025/12/ESF+)**

**Skat. datnes:**

**“1\_pielikums\_1\_dala\_TehnSpec\_TRX nodarbiibas”**

**“1\_pielikums\_2\_dala\_TehnSpec\_Fizioterapeita nodarbiibas”**

**“1\_pielikums\_3\_dala\_TehnSpec\_Veseliibas veicinaasanas nodarbiibas”**

2.pielikums

Tirgus izpētei

“Vingrošanas nodarbību organizēšana ESF+ projekta

Nr.4.1.2.2/1/24/I/036 “Esi vesels Balvu novadā!” ietvaros”

(ID Nr. BNP TI 2025/12/ESF+)

**FINANŠU PIEDĀVĀJUMS**

**“Vingrošanas nodarbību organizēšana ESF+ projekta**

**Nr.4.1.2.2/1/24/I/036 “Esi vesels Balvu novadā!” ietvaros”**

**(ID Nr. BNP TI 2025/12/ESF+)**

**Skat. datni “2\_pielikums\_FinansuPied\_Vingrosanas nodarbiibas”**